Δανέζικα μπισκότα βανίλιας - Vaniljekranse
Μοσχοβολούν βανίλια αυτά τα δανέζικα μπισκότα και φέρνουν τις γιορτές στα σπίτια μας!
200 γρ. βούτυρο αγελάδας, σε θερμοκρασία δωματίου , τα σποράκια από 1/2 φυσικό λοβό βανίλιας, 180 γρ. ζάχαρη λευκή, κρυσταλλική , 1 μεγάλο αυγό , 250 γρ. αλεύρι για όλες τις χρήσεις , 75 γρ. αμυγδαλόψιχα, αλεσμένη σε σκόνη (ή έτοιμη αμυγδαλόσκονη)
Για να φτιάξουμε Vaniljekranse (μπισκότα βανίλιας), ξεκινάμε προθερμαίνοντας το φούρνο στους 200° C και στρώνουμε τη λαμαρίνα του φούρνου με λαδόκολλα. Τρίβουμε με τα δάχτυλά μας τους σπόρους της βανίλιας μαζί με 1 κουτ. γλυκού από τη ζάχαρη, ώστε να διαχωριστούν οι σπόροι.Στον κάδο του μίξερ ή σε βαθύ μπολ χτυπάμε το μείγμα ζάχαρης-βανίλιας με την υπόλοιπη ζάχαρη και το βούτυρο. Συνεχίζοντας το χτύπημα, προσθέτουμε το αυγό, το αλεύρι και την αμυγδαλόσκονη. Ζυμώνουμε μέχρι να σχηματιστεί μια λεία ζύμη.Βάζουμε τη ζύμη σε μια σακούλα ζαχαροπλαστικής με ένα κορνέ σε σχήμα αστεριού (μέγεθος 12 - η ζύμη είναι σφιχτή και θέλει φαρδύ κορνέ). Πάνω στο στρωμένο με λαδόκολλα ταψί σχηματίζουμε μπισκότα σε σχήμα στεφανιού ή πετάλου με διάμετρο 5 εκ.Ψήνουμε για 10-12 λεπτά (ανάλογα με τον φούρνο) ή μέχρι να ροδίσουν ελαφρά.Ξεφουρνίζουμε, αφήνουμε τα μπισκότα να κρυώσουν σε σχάρα και τα διατηρούμε σε αεροστεγές δοχείο.
Αλεύρι (ζύμες),Αμύγδαλα,Ζάχαρη,Χριστούγεννα